Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl iš dalies pakeisto Europos parlamento ir Tarybos reglamento dėl padangų ženklinimo atsižvelgiant į degalų naudojimo efektyvumą ir kitus esminius parametrus pasiūlymo priėmimo /* KOM/2009/0642 galutinis - COD 2008/0221 */





[pic] | EUROPOS BENDRIJŲ KOMISIJA | Briuselis, 2009.11.23 KOM(2009)642 galutinis 2008/0221 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl iš dalies pakeisto Europos Parlamento ir Tarybos reglamento dėl padangų ženklinimo atsižvelgiant į degalų naudojimo efektyvumą ir kitus esminius parametrus pasiūlymo priėmimo 2008/0221 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl iš dalies pakeisto Europos Parlamento ir Tarybos reglamento dėl padangų ženklinimo atsižvelgiant į degalų naudojimo efektyvumą ir kitus esminius parametrus pasiūlymo priėmimo 1. PAGRINDINIAI FAKTAI Pasiūlymas Europos Parlamentui ir Tarybai perduotas (COM (2008) 779 galutinis – 2008/0221/COD) | 2008 m. lapkričio 13 d. | Europos ekonomikos ir socialinių reikalų komiteto nuomonė pateikta | 2009 m. kovo 24 d. | Po pirmojo svarstymo Europos Parlamento nuomonė pateikta | 2009 m. balandžio 22 d. | Iš dalies pakeistas pasiūlymas perduotas (COM (2009) 348) | 2009 m. liepos 1 d. | Bendroji pozicija priimta (vienbalsiai) | 2009 m. lapkričio 20 d. | 2. KOMISIJOS PASIŪLYMO TIKSLAS Šiuo pasiūlymu siekiama, kad rinkoje paplistų padangos, kurias naudojant būtų suvartojama mažiau degalų ir kurios būtų saugesnės ir keltų mažiau triukšmo. Ši iniciatyva atitinka persvarstytą Komisijos strategiją dėl lengvųjų automobilių ir nedidelės galios prekybos transporto priemonių išmetamų CO2 dujų mažinimo[1] (joje nustatyto CO2 mažinimo tikslo turi būti siekiama mažinant automobilių išmetamų teršalų, taip pat skatinant naudoti tausesnes padangas). Su paklausa susijęs pasiūlymas ženklinti padangas papildys padangų tipo patvirtinimo teisės aktus, kuriais nustatomi būtinieji reikalavimai ir taip reguliuojama pasiūla. Numatyta, kad Reglamente (EB) Nr. 661/2009 dėl variklinių transporto priemonių bendrosios saugos[2] nustatyti būtinieji pasipriešinimo riedėjimui, sukibimo važiuojant šlapia danga ir išorinio riedėjimo triukšmo reikalavimai įsigalios iki 2012 m. lapkričio 1 d.; juos taikant bus užtikrinta standartinė padangų kokybė, o taikant padangų ženklinimo sistemą bus skatinama dar labiau gerinti šiuos rodiklius. 3. PASTABOS DĖL BENDROSIOS POZICIJOS 3.1. Bendrosios pastabos dėl bendrosios pozicijos Derybose suformuluotos bendrosios pozicijos tekstas iš esmės ir didele dalimi atitinka Komisijos pasiūlymą, todėl jį galima paremti. 3.2. Sutarimas dėl bendrosios pozicijos Bendroji pozicija suformuluota tarpinstitucinėse derybose, kaip susitarta 2009 m. spalio 1 d. vykusiame galutiniame trišaliame susitikime. 2009 m. spalio 14 d. Pramonės, mokslinių tyrimų ir energetikos komiteto pirmininkas Herbertas Reulas patvirtino, kad Parlamentas pritaria tekstui, dėl kurio 2009 m. spalio 7 d. susitarė Nuolatinių atstovų komitetas, ir Komisijos pareiškimui (žr. toliau). Derybose suformuluotą bendrąją poziciją 2009 m. lapkričio 20 d. oficialiai priėmė Žemės ūkio ir žuvininkystės taryba. Pagrindiniai derybų punktai, dėl kurių susitarta (tokia tvarka, kokia jie nurodyti pasiūlyme): - Pasiūlymo forma . Parlamento prašymu siūloma direktyva pakeista reglamentu. - Reklamos reikalavimai (3 straipsnio 4 dalis, 17 konstatuojamoji dalis). Pakeista techninės reklaminės literatūros apibrėžties formuluotė, kad būtų aišku, jog ji neapima reklamos žiniasklaidoje apskritai. - Etiketės pateikimas (4 straipsnis). Nustatomi lankstesni etiketės pateikimo reikalavimai. Komisija siūlė, kad prekybos vietoje ant kiekvienos padangos būtų užklijuotas privalomas etiketės lipdukas, tačiau derybose susitarta dėl Tarybos ir Parlamento pasiūlyto pakeitimo, pagal kurį numatyta, kad etiketė gali būti pateikiama keliais būdais: laikantis Komisijos pasiūlymo, ant kiekvienos padangos gali būti klijuojamas lipdukas arba prekybos vietoje su kiekviena padanga arba kelių vienodų padangų rinkiniu gali būti pateikiama spausdinta etiketės kopija – tokiu atveju 5 straipsnyje nustatytas reikalavimas, kad platintojai spausdintą etiketę galutiniams naudotojams parodytų prieš parduodami padangą (-as) prekybos vietoje. - Transporto priemonių tiekėjų įpareigojimai (6 straipsnis). Panaikintas bendrasis transporto priemonių gamintojų įpareigojimas nurodyti visų naujų transporto priemonių padangų klases. Susitarta, kad tokią informaciją bus reikalaujama pateikti tik apie padangas, kurias galutiniai naudotojai gali pasirinkti. - Rinkos priežiūra (12 straipsnis). Į 12 straipsnį įtraukta Reglamento (EB) Nr. 765/2008 dėl rinkos priežiūros nuoroda, kaip nurodyta iš dalies pakeistame Komisijos pasiūlyme, atsižvelgiant į Parlamento prašymą sugriežtinti rinkos priežiūros taisykles. - Persvarstymo nuostata (14 straipsnis). Siekiant įvertinti, ar ženklinimo sistema yra veiksminga ir žinoma, ypač atsižvelgiant į iš dalies pakeistus 4 ir 5 straipsnius, persvarstymo terminas sutrumpintas nuo pirminiame pasiūlyme nustatytų 5 metų iki 40 mėnesių. - Pereinamojo laikotarpio nuostata (15 straipsnis). Europos Parlamentas ir Taryba sutiko, kad ženklinimo reikalavimai būtų netaikomi padangoms, pagamintoms iki 2012 m. liepos mėn. - Skatinimas naudoti mažai triukšmo keliančias padangas (II priedas). Kad mažai triukšmo keliančias padangas atskirti būtų lengviau, etiketėje nurodoma ne tik išmatuota išorinio riedėjimo triukšmo vertė (decibelais), bet ir išorinio riedėjimo triukšmo klasė. - Padangų ženklinimo informacinė svetainė ir suderinta degalų ekonomijos skaičiuoklė . Siekdama palengvinti institucijų susitarimą, Komisija sutiko prieš pat galutinai priimant reglamento pasiūlymą Parlamento plenarinėje sesijoje padaryti tokį pareiškimą: „Komisija remia Bendrijos priemonių, pavyzdžiui programos „Pažangi energetika Europai“, naudojimą siekiant prisidėti prie iniciatyvų, kuriomis didinamas galutinių vartotojų informuotumas apie padangų ženklinimo naudą. Iki 2012 m. birželio mėn. Komisija savo tinklalapyje „ec.europa“ pateiks, visų pirma vartotojų organizacijoms ir padangų gamintojams, informaciją, paaiškinančią kiekvieną padangų etiketės dalį, ir suderintą degalų ekonomijos skaičiuoklę.“ 4. IŠVADA Bendroji pozicija atitinka Komisijos pirminio pasiūlymo tikslus. Todėl Komisija pritaria tekstui. [1] COM (2007) 19. [2] OL L 200, 2009 7 31, p. 1–24.